armvectores/hy_wikipedia_2023 huggingface dataset:
8-րդ դաշնամուրային սոնատ (Բեթհովեն)

Լյուդվիգ վան Բեթհովենի 8-րդ դաշնամուրային սոնատ, դո մինոր, օպ․ 13։ Հայտնի է որպես Պաթետիկ սոնատ, գրվել է 1798 թվականին, երբ կոմպոզիտորը 27 տարեկան էր, և հրատարակվել է 1799 թվականին։ Այն մնացել է նրա ամենահայտնի ստեղծագործություններից։ Բեթհովենն այս գործը նվիրել է իր ընկեր Կարլ վոն Լիխնովսկուն։ Չնայած, որ այն հայտնի է որպես Բեթհովենի այն քիչ գործերից, որոնք անվանվել են հենց նրա կողմից, իրականում այն անվանվել է Մեծ պաթետիկ սոնատ (Բեթհովենի հավանությամբ) նրա հրատակողի կողմից, ով շատ տպավորված էր սոնատի ողբերգական հնչողությամբ ։
Ականավոր երաժշտագետները բանավիճում են, թե արդյոք Պաթետիկը գրելիս Բեթհովենը ներշնչվել է Մոցարտի K. 547 դաշնամուրային սոնատից, քանի որ երկու ստեղծագործություններն էլ գրված են դո մինոր տոնայնության մեջ և ունեն միմյանց շատ նման 3 շարժումներ։


== Բեթհովենի ժամանակակիցների արձագանքը ==
Պաթետիկը կարևոր հաջողություն էր Բեթհովենի համար, որը լավ վաճառվեց և օգնեց նրան ճանաչվել որպես կոմպոզիտոր, այլ ոչ թե միայն հիանալի դաշնակահար։ Այն ոչ միայն անմիջապես հայտնի դարձավ, այլև ծանոթացրեց աշխարհին իր երաժշտության այն հատկանիշներին, որոնք շարունակելու էր զարգացնել առաջիկա տարիներին։ 
Երբ դաշնակահար և կոմպոզիտոր Իգնազ Մոշելեսը 1804 թվականին հայտնաբերեց այդ աշխատանքը, նա տասը տարեկան էր։ Չկարողանալով գնել այն՝ նա արտագրեց գրադարանի օրինակից։ Նրա երաժշտության ուսուցիչը, իմանալով այդ մասին, «նախազգուշացրեց ինձ չնվագել և չսովորել էքսցենտրիկ գործեր, քանի դեռ ես չէի զարգացրել իմ ոճն ավելի պատկառելի գործերի միջոցով։ Առանց ուշադրություն դարձնելու նրա հանձնարարությանը, ես, այնուամենայնիվ, դրեցի Բեթհովենի նոտաները դաշնամուրի վրա՝ իրենց արտաքին տեսքի կարգով, և գտա նրանց մեջ այնպիսի մխիթարություն և հաճույք, որ ոչ մի այլ կոմպոզիտոր երբևէ ինձ չէր պատճառել»։
Անտոն Շինդլերը՝ մի երաժիշտ, ով Բեթհովենի ընկերն էր նրա վերջին տարիներին, գրել է․ «Այն, ինչ Պաթետիկ սոնատն էր Բեթհովենի ձեռքերում, մի բան էր, որ մարդը պետք է անընդհատ լսած լիներ, որպեսզի միանշանակ համոզված լիներ, որ դա այն նույն, արդեն շատ հայտնի գործն է։ Առաջին հերթին, յուրաքանչյուր բան Բեթհովենի ձեռքերում դառնում էր մի նոր ստեղծագործություն, որտեղ միշտ լեգատո նվագելը՝ իր կատարման առանձնահատկություններից մեկը, շատ կարևոր դեր էր խաղում»։


== Ծանոթագրություններ ==
Մեծ Ուլուչժայ

Մեծ Ուլուչժայ (ռուս.՝ Большой Улучжай), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոկսա գետի ձախ ափով՝ 115 կմ հեռավորության վրա։ Գետի երկարությունը 27 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010100312115100003557
Հիդրոլոգիական ուսումնասիրությունների կոդը - 115100355
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աքրոմատին

Աքրոմատին (հուն․՝ άχρωμα– անգույն), բուսական և կենդանական բջջակորիզի թույլ ներկվող նյութ, որը պարզ երևում է բջջի անուղղակի բաժանման ժամանակ։ Յուրաքանչյուր բաժանվող բջիջ բնորոշ է իր քրոմատինային և աքրոմատինային ապարատներով։ Վերջինս կազմված է բաժանման կենտրոններից կամ բևեռներից և աքրոմատինային իլիկից, որը հիմնականում սպիտակուցային նյութ է և պարունակում է ամինաթթուներ, նուկլեինաթթուներ։
Նուվիոն լը Կոնտ

Նուվիոն լը Կոնտ, (ֆր.՝ Nouvion-le-Comte), համայնք Ֆրանսիայում, որը գտնվում է Պիկարդիա մարզում՝ Էնա գավառում։ Մտնում է Մարլ կանտոնի մեջ։ Համայնքի շրջանը Լանն է։
Համայնքի INSEE ծածկագիրն է՝ 02560:


== Բնակչություն ==
Համայնքի բնակչությունը ըստ 2010 թվականի տվյալների կազմում է 90 մարդ։


== Տնտեսություն ==
2010 թվականին 176 մարդկանցից (15-64 տարեկան) 132-ը եղել են տնտեսապես ակտիվ, 44-ը եղել են՝ ոչ ակտիվ (ակտիվության ցուցանիշ 75,0 %, 1999 թվականին եղել է 73,4 %)։ 132 ակտիվ բնակիչներից 116 մարդ աշխատել է (60 տղամարդ և 56 կին), գործազուրկների թիվը կազմել է 16 մարդ (9 տղամարդ և 7 կին)։ 44 ոչ ակտիվ բնակիչներից 14-ը եղել է կամ աշակերտ կամ էլ ուսանող, 16-ը եղել են թոշակառու, 14-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Նուվիոն լը Կոնտ (ֆր.)
(7165) Պենդլտոն

(7165) Պենդլտոն (անգլ.՝ Pendleton), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,603649 ա. մ., առավելագույնը մոտենում է 2,1971 ա. մ. հեռավորության վրա և հեռանում 3,0102 ա. մ.։ Արեգակի շուրջ մեկ ամբողջական պտույտ է կատարում 1534,52 երկրային օրվա ընթացքում, իր ուղեծրով շարժվելով միջինում 0,234601 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7165) Պենդլտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սամիկինո

Սամիկինո (ռուս.՝ Самыкино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մելկեֆոսի հիդրոէլեկտրակայան

Մելկեֆոս (նորվ.՝ Melkefoss kraftverk), հիդրոէլեկտրակայան Նորվեգիայում, Պացոկի հիդրոէլեկտրակայանների կասկադի մաս։ Տեղակայված է Ֆինմարքի կոմսության Սյոր-Վարանգեր համայնքում՝ Պացոկի գետի վրա, Ռուսաստանի Դաշնության և Նորվեգիայի սահմանին։
Էլեկտրակայանը պատկանում է Pasvik Kraft ընկերությանը։
Տուրբինները աշխատացնելու համար գետի մակարդակի իջեցվում է 10 մետրով։ Չնայած այն գտնվում է գետի վրա, այնուամենայնիվ ջրառը կարգավորվում է  Ինարի լճի միջոցով, որով կարգավորվում է նաև Պացոկի հիդրոէլեկտրակայանի բոլոր կայանների ջրառը։ Ամբարտակը զինված է 26 մեգավատտ հզորությամբ մեկ դարձաթիակավոր հիդրոտուրբինով։
Մելկեֆոս հիդրոէլեկտրակայանի տարեկան միջին արտադրական հզորությունը 129 միլիոն կիլովատտ-ժամ է։


== Ծանոթագրություններ ==


== Արտաքին հղումներ ==
NVE(նորվ.)
Varanger kraft(նորվ.)
Բնունիս

Բնունիս (նախկինում՝ Բնունիք),
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից 8 կմ հարավ։ Գտնվում է Որոտանի աջակողմյան վտակ Սիսիան գետի օժանդակ Այրիգետի ձախ կողմում, բարձրությունը ծովի մակերևույթից` 1760-186 մ։ Հեռավորությունը Կապան մարզկենտրոնից ճանապարհով կազմում է մոտ 114 կմ։
Ներկայիշ գյուղը հիմնադրվել է 1866 թ.: Պունունիս անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1995 թվականից մտնում է ՀՀ Սյունիքի մարզի մեջ։


== Պատմություն ==
Բնունիսը մտել է Մեծ Հայքի Սյունիք աշխարհի Ծղուկ գավառի կազմի մեջ՝ որպես Բնունիք։ Բնունիքի մասին առաջին հիշատակումները վերագրվում են 906 թվականին, երբ սյունաց իշխան Սմբատը Տաթևի վանքի կառուցման ավարտի կապակցությամբ, այլ գյուղերի հետ այս գյուղը ևս նվիրում է վանքին։
Գյուղը վերաշինվել է 1866 թվականի Ախլաթյան և Նախիջևանի Լաքաթաղ գյուղերից տեղափոխված բնակիչների ձեռքով։
Նախկինում ունեցել է Բնունի անվանումը։


== Բնակչություն ==
Ըստ ՀՀ 2011 թ. մարդահամարի արդյունքների` Բնունիսի մշտական բնակչությունը կազմել է 176, առկա բնակչությունը` 147 մարդ։ 1866 թ. գյուղի վերահիմնադրումից ի վեր բնակիչները եղել են հայեր։ Բնունիսի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, ծխախոտագործությամբ, հացահատիկի մշակությամբ և մեղվաբուծությամբ։


== Պատմամշակութային կառույցներ ==
Գյուղը բավականին հարուստ է պատմական հուշարձաններով. հյուսիսարևմտյան ծայրի գերեզմանատանը պահպանվել է Օրբելյան իշխանի մահարձանը՝ կանգնեցված 1321 թվականին, պահպանվել է հուշարձան նվիրված Մանկիկ Իշխանին։
Շրջակայքում կան նաև մի քանի գյուղատեղիներ և գերեզմանոցներ։


== Հայտնի մարդիկ ==
Ա. Մանուկյան - ԽՍՀՄ հերոս
Ա. Մ. Պողոսյան - պատմական գիտությունների դոկտոր


== Տես նաև ==
Բնունիսի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
Ալբիստանի դաշտ

Անվան այլ կիրառումների համար տե՛ս՝ Ալբիստան (այլ կիրառումներ)Ալբիստան, Ալբիսթան, Ալպիսթան, Ալպիստան, Ապլասթա, դաշտ Կիլիկիայի արևմտյան մասում։ Շրջափակված է արևելյան՝ Մալաթիայի, արևմտյան՝ Անդրտավրոս, հարավային՝ Նուրհակ և Բերիտ լեռներով։ Հյուսիս-հարավային 40 կմ է, արևելյան-արևմտյան՝ 80 կմ։ Ալբիստան դաշտով է հոսում Ջահան գետն իր Սոգյութլու, Խարման և Գյոքսու վտակներով։ Հայտնի է ցորենի առատ բերքով։ Ալբիստանի դաշտում 1276 թվականին մամլուքների և մոնղոլական զորքերի միջև տեղի է ունեցել արյունահեղ ճակատամարտ, որի զոհերի թիվը հասել է մոտ 8000-ի։


== Ծանոթագրություններ ==
Դորովատկա (Ելշմայի վտակ)

Անվան այլ կիրառումների համար տե՛ս՝ Դորովատկա (այլ կիրառումներ)Դորովատկա (ռուս.՝ Дороватка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ելշմա գետի ձախ ափում՝ 10 կմ հեռավորության վրա։ Գետի երկարությունը 12 կմ է։ Դորովատկաի ակունքը գտնվում է ճահճոտ անտառներում, 10 կմ հյուսիս-արևմուտք Իդա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007827
Հիդրոլոգիական ուսումնասիրությունների կոդը - 103000782
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հենրի Հոբսոն Ռիչարդսոն

Հենրի Հոբսոն Ռիչարդսոն (անգլ.՝ Henry Hobson Richardsonսեպտեմբերի 29, 1838(1838-09-29)[…], Սենտ Ջեյմս շրջան, Լուիզիանա, ԱՄՆ - ապրիլի 27, 1886(1886-04-27)[…], Բրուքլայն, Նորֆոլկ շրջան, Մասաչուսեթս, ԱՄՆ ),  ամերիկացի ճարտարապետ։ Չիկագոյի ճարտարապետության դպրոցի և Ամերիկայում ռոմանական վերածննդի շարժումների հիմնական ներկայացուցիչներից մեկն է։ Նրա պատվին է կոչվել Ռիչարդսոնի ռոմանական ոճի անվանումը։
Ֆիզիկոս Ջոզեֆ Պրիստլիի ծոռն է։ Ռիչարդսոնը սովորել է Հարվարդի համալսարանում և Փարիզի գեղարվեստի դպրոցում։ Հակադրել է եվրոպական մոլուցքը նեոգոտիկայով, այս անգերազանցելի կոտորակային դեկորով, ռոմանական ոճի խիստ ձևերի վերածնունդը, որոնք այն տալիս էին շինություններին (կայարաններ, գրադարաններ, այլ հասարակական շենքեր) մոնումենտալություն, ամբողջականություն և լակոնիզմ։ Ռոմանական վերածնունդը Արևմտյան Եվրոպայի երկրներում և ԱՄՆ-ում 1870-1880-ական թվականներն ճարտարապետության պատմաբանները  սահմանում են որպես հոսանք (ավելի քիչ ոճ),  որը տարբեր տեսակի ոչ սովորական ուղղության  արվեստի մաս է կազմում։
Ռիչարդսոնը Փարիզում զբաղվել է միջնադարյան արվեստի ուսումնասիրությամբ։ Միջնադարյան ռոմանական ճարտարապետությանը դիմելը արտացոլում էր հասարակին հակադրելու ձգտումը և ամերիկյան կյանքի տենդային դինամիզմի ու արդյունաբերական դարի մարտահրավերների դաժան ոճը։ Ռիչարդսոնը մեծ նշանակություն էր տալիս  կոմպոզիցիայի  ռացիոնալությանը, շենքերի պարզությանը և ֆունկցիոնալությանը։ Ռիչարդսոնի շինությունները Չիկագոյում, մի քաղաքում, որն այն ժամանակ բուռն աճ էր ապրում, «առանձնանում են զանգվածականությամբ, աղյուսե որմնադրանքի արտահայտիչ հզորությամբ, կոպտորեն քանդված քարից պատերը զուգորդվում են միջնադարյան ֆրանսիական ճարտարապերության կամ միջնադարյան Ֆլորենցիայի պալացոյի հիշեցնող արկադների հետ»։ Դրա հետ մեկտեղ այդ գեղագիտության մեջ տեսնում են «հեղափոխության շրջանի ամրաշինական կառույցների» ամերիկյան ավանդույթի դրսևորումը։ Ռիչարդսոնի ամենահայտնի և արտահայտիչ կառույցը Չիկագոյի Մարշալ Ֆիլդի մեծածախ խանութն է (1885-1887 թվականների, քանդվել է1931 թվականին)։
Ռոմանական վերածննդի ոգով փայտից կառուցված առանձնատները հետագայում ստացել են «գոնտային ոճի Վիլլաներ» անվանումը («գոնտից» փայտե տանիքածածկեր)։ Գոնտային ոճն ազդել է Ռիչարդսոնի՝ ճարտարապետ Լուիս Սալիվանի աշակերտի՝ Չիկագոյի դպրոցի ականավոր վարպետի վրա, որն իր հերթին ուսանել է Օրգանական ճարտարապետության ստեղծող Ֆրենկ Լյորդ Ռայթը։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Henry Hobson Richardson. Britannica Online
(7166) Քեննեդի

(7166) Քեննեդի (անգլ.՝ Kennedy), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,43038 ա. մ., առավելագույնը մոտենում է 2,101 ա. մ. հեռավորության վրա և հեռանում 2,7598 ա. մ.։ Արեգակի շուրջ մեկ ամբողջական պտույտ է կատարում 1383,92 երկրային օրվա ընթացքում, իր ուղեծրով շարժվելով միջինում 0,260131 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7166) Քեննեդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7779) Սյուզանռինգ

(7779) Սյուզանռինգ (անգլ.՝ Susanring), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 19-ին Ջեք Չայլդի կողմից Պալոմարում։
Միջին հեռավորությունը Արեգակից կազմում է 2,352028 ա. մ., առավելագույնը մոտենում է 1,8339 ա. մ. հեռավորության վրա և հեռանում 2,8702 ա. մ.։ Արեգակի շուրջ մեկ ամբողջական պտույտ է կատարում 1317,54 երկրային օրվա ընթացքում, իր ուղեծրով շարժվելով միջինում 0,273237 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7779) Սյուզանռինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվանովկա (գյուղ, Լեսոստենկովի գյուղական խորհուրդ)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Խարկովի մարզի Կուպյանսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուդի Գեյ

Ռուդի Կարլտոն Գեյ կրտսեր (անգլ.՝ Rudy Carlton Gay, Jr., օգոստոսի 17, 1986(1986-08-17), Բալթիմոր, Մերիլենդ, ԱՄՆ), ամերիկացի պրոֆեսիոնալ բասկետբոլիստ։ Ներկա պահին հանդես է գալիս Բասկետբոլի ազգային ասոցիացիայի (NBA) «Յութա Ջազ» ակումբում, որպես թեթև հարձակվող։
Դպրոցական կարիերան Գեյն անցկացրել է Էսսեքսում գտնվող Արևելյան տեխնիկական ավագ դպրոցոում, սակայն մրցաշրջանի ավարտին տեղափոխվել է «Արչբիշոպ Սպոլդինգ» կոչվող ավագ դպրոց (Սևեռն քաղաք)։ Դպրոցն ավարտելուց հետո Գեյը սկսում է հանդես գալ Կոնեկտիկուտի համալսարանի բասկետբոլային թիմում։ Համալսարանային կարիերան ավարտելուց հետո Գեյը մուտք է գործում 2006 թվականի NBA դրաֆթ, ընտրվելով 8-րդը «Հյուստոն Ռոքեթսի» կողմից։ «Ռոքեթսի» ղեկավարությունը ավելի ուշ փոխանակում է Գեյին և Ստրոմայլ Սվիֆթին՝ «Մեմֆիս Գրիզլիսի» Շեյն Բատիեի դիմաց։
Եղել է Միացյալ Նահանգների բասկետբոլի ազգային հավաքականի անդամ, որի կազմում նվաճել է ոսկե մեդալ ՖԻԲԱ-ի 2010 թվականի աշխարհի առաջնությունում։


== Ծանոթագրություններ ==


== Արտաքին հղումներ ==
Պաշտոնական կայք Archived 2010-08-06 at the Wayback Machine.
Էջը NBA.com կայքում
Էջը Բասկետբոլ-ռեֆերենսում Archived 2009-04-21 at the Wayback Machine.
Իսլեն

Իսլեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռայմոնդ Կարագեդով

Ռայմոնդ Գարեգինի Կարագեդով (նոյեմբերի 29, 1925(1925-11-29), Երևան, Հայկական ԽՍՀ, ԱԽՖՍՀ, ԽՍՀՄ - ապրիլի 25, 1987(1987-04-25), Երևան, Հայկական ԽՍՀ, ԽՍՀՄ), տնտեսագետ։ Տնտեսագիտության դոկտոր (1971), պրոֆեսոր (1973):


== Կենսագրություն ==
Ռայմոնդ Կարագեդովը ծնվել է 1925 թվականի նոյեմբերի 29-ին, Երևանում։ 1932 թվականին ընտանիքի հետ տեղափոխվել է Բաքու։ 1942 թվականին կամավոր միացել է ԽՍՀՄ ռազածովային ուժերին և մասնակցել Սև և Բալթիկ ծովերում տեղի ունեցած ռազմական գործողություններին։ 1948 թվականին զորացրվել է որպես հաշմանդամ։ 1952 թվականին ավարտել է Բաքվի ժողտնտեսության ինստիտուտը։ 1959 թվականին ընդունվել է ԽՍՀՄ ԳԱ տնտեսագիտության ինստիտուտ։ 1961 թվականին ստացել է տնտեսագիտության թեկնածուի աստիճան։ 1961-1966 թվականներին աշխատել է ՀԽՍՀ ԳԱ տնտեսագիտության ինստիտուտում, 1973-1985 թվականներին եղել է ԽՍՀՄ ԳԱ Սիբիրի բաժանմունքի արդյունաբերական արտադրության, տնտեսագիտության և կազմակերպման  ինստիտուտի բաժանմունքի վարիչ, 1985-1987 թվականներին՝ ԽՍՀՄ առևտրի նախարարության առևտրի իրավիճակի և պահանջարկի ուսումնասիրության ՀամԳՀԻ հայկական մասնաճյուղի տնօրեն։
Աշխատանքները վերաբերում են քաղաքատնտեսությանը, ֆինանսներին, արտադրության կառավարման և տնտեսական մեխանիզմի կատարելագործման հարցերին։


== Երկեր ==
Սոցիալիստական ձեռնարկության շահույթի տնտեսական բովանդակությունը։ Ռ. Գ. Կարագեդով, ՀԽՍՀ ԳԱ, Տնտեսագիտության ինստիտուտ, Երևան, ՀԽՍՀ ԳԱ հրատարակություն, 1964։
Прибиль в системе экономических категорий социализма, М., 1964.
Хозрасчет, эффективность и прибыл (очепки теории), Новосибирск, 1979.


== Ծանոթագրություններ ==
(354) Էլեանորա

(354) Էլեանորա (անգլ.՝ Eleonora), աստերոիդ աստերոիդների հիմնական գոտում։ Հայտնաբերվել է 1893 թվականի հունվարի 17-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,797391 ա. մ., առավելագույնը մոտենում է 2,4757 ա. մ. հեռավորության վրա և հեռանում 3,1191 ա. մ., իսկ Երկրի ուղեծրին Էլեանորա աստերոիդը նվազագույնը մոտենում է 1,4904 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1708,95 երկրային օրվա ընթացքում, իր ուղեծրով շարժվելով միջինում 0,210656 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,4° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(354) Էլեանորա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանտորինի

Անվան այլ կիրառումների համար տե՛ս՝ Սանտորինի (այլ կիրառումներ)
Սանտորինի (հուն․՝ Σαντορίνη, Հունարեն արտասանությունը` [sandoˈrini]), դասական անվանումը՝ Թիրա (հուն․՝ Θήρα [ˈθira]), հունական կղզի Եգեյան ծովի հարավային հատվածում, Հունաստանի մայրցամաքային տարածքից մոտ 200 կմ հեռավորության վրա՝ դեպի հարավ-արևելք։
Հանդիսանում է համանուն շրջանաձև կղզիախմբի ամենամեծ կղզին, որը հանդիսանում է հրաբխայի ձագման կաթսայաձև կամ կրկեսանման փլվածքային ծագում ունեցող իջվածք։ Սանտորինին համարվում է Կիկլադյան կղզիների ամենահարավային կղզին, որը զբաղեցնում է մոտ 73 կմ քառակուսի տարածք։
Ըստ 2011 թվականի մարդահամարի տվյալների՝ կղզու բնակչությունը կազմում է 15,550 մարդ։ 2011 թվականի վարչատարածքային բաժանման վերաբերյալ «Կալիկրատիս» բարեփոխումներից հետո Սանտորինի կղզին և հարակից մի քանի փոքրիկ կղզիները միասին կազմում են Սանտորինիի կամ Թիրայի տարածաշրջանային միավորը կամ նոմոսը։ Վարչատարածքային միավորը ներառում է բնակեցված Սանտորինի և Թերասիա կղզիները, ինչպես նաև մի շարք անմարդաբնակ կղզիներ՝ Ասպրոնիսի, Խրիստիանա, Պալայա Կամենի, Նեա Կամենի։
Այստեղ է տեղի ունեցել Թիրայի հրաբխաժայթումը, որը տեղի է ունեցել 3600 տարի առաջ։ Կղզու վրա գտնվող գլխավոր քաղաքը Օյան է։ Ներկայումս Սանտորինին Հունաստանի գլխավոր զբոսաշրջային կենտրոններից է։


== Տե՛ս նաև ==
Զբոսաշրջությունը Հունաստանում
Օյա


== Ծանոթագրություններ ==
Բենտ շրջան (Կոլորադո)

Բենտ շրջան (անգլ.՝ Bent County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 3991 կմ² է, բնակչությունը՝ 6499 մարդ (2010 թ. տվյալներով)։ Շրջկենտրոնն է Լաս Անիմալս բնակավայրը։ Կազմավորվել է 1870 թ.։
Փոկերի կղզին (ֆիլմ)

Փոկերի կղզին (անգլ.՝ Seal Island)  ամերիկյան  վավերագրական կարճամետրաժ ֆիլմ՝ նկարահանված 1948 թվականին, ֆիլմի ռեժիսորն է Ջեյմս Ալգարը։ Դա բնության մասին առաջին վավերագրական ֆիլմն  է “True Life Adventure” շարքից՝ արտադրված Ուոլթ Դիսնեյի կողմից։ Ֆիլմն արժանացել է  «Օսկարի»՝ Լավագույն գեղարվեստական կարճամետրաժ ֆիլմ անվանակարգում  ։


== Գործող անձիք ==
Ուինսթոն Հիբլերը որպես պատմող։


== Ընկերություն ==
1947  թվականին, Ուոլթ Դիսնեյը պայմանագիր է կնքել Ալֆրեդ և Էլմա Միլոթների հետ՝ նկարահանելու վավերագրական կադրեր՝ Ալյասկայի վայրի բնության և մշակույթի մասին։ Դիսնեյը կադրերում չի տեսել Ալյասկայի մարդկային գործունեության թատերական արժեվորումը, բայց նա խարդավանքով էր վերաբերվում այն կադրերին, որոնք Պրոբիլոֆյան կղզիներում նկարահանել է Միլոտեսը ։


== Թողարկում ==
Միլոտեսը լուսանկարեց ավելի քան հարյուր հազար կադր և ծախսեց մեկ տարի՝ նկարելով փոկերին։ Դիսնեյի արտադրությունը ընդհանուր արժեր հարյուր հազար դոլլարից մի փոքր ավելի ։


== Ծանոթագրություններ ==


== Արտաքին հղումներ ==
Seal Island(անգլ.) ֆիլմը Internet Movie Database կայքում
Կանանց քաղաքական իրավունքների մասին կոնվենցիա

Կանանց քաղաքական իրավունքների մասին կոնվենցիա, հաստատվել է Միավորված Ազգերի Կազմակերպության Գլխավոր ասամբլեայի կողմից 409-րդ լիագումար նիստում 1952 թվականի դեկտեմբերի 20-ին և ընդունվել 1953 թվականի մարտի 31-ին։
Կոնվենցիայի նպատակն է կոդավորել կանանց քաղաքական իրավունքների հիմնական միջազգային ստանդարտը:


== Նախադրյալներ ==
Երկրորդ համաշխարհային պատերազմից հետո շատ երկրներ դեռ չեն տվել կանանց լիակատար քաղաքական ազատություն: 1952 թվականիn՝ Կոնվենցիայի ընդունումից մեկ տարի առաջ, կանանց ընտրական իրավունքը տրվել է աշխարհի 100-ից պակաս երկրներում։
Օրենսդրության և դրա մշակման մեծ մասի հիմնական խթանը գալիս էր ՄԱԿ-ի Կանանց կարգավիճակի հանձնաժողովից։ Հանձնաժողովը կանանց քաղաքական իրավունքների վերաբերյալ հարցում է ուղարկել իր անդամ պետություններին, ստացված պատասխանները հիմք են հանդիսացել Կոնվենցիայի համար։
Կոնվենցիան ընդունվել է 1953 թվականի մարտի 31-ին։


== Ակնարկ ==


=== Նախաբան ===
Կոնվենցիայի նախաբանում կրկնվում են Մարդու իրավունքների համընդհանուր հռչակագրի 21-րդ հոդվածում շարադրված սկզբունքները, որտեղ նշվում է, որ բոլոր մարդիկ իրավունք ունեն մասնակցելու իրենց երկրի կառավարմանը և օգտվելու հանրային ծառայություններից: Կանանց քաղաքական իրավունքների մասին կոնվենցիան պաշտպանում է կանանց այդ իրավունքը։


=== Հոդվածներ ===
Կոնվենցիայի առաջին երեք հոդվածները հաստատում են կանանց ընտրելու (հոդված I), ընտրվելու (II) և Պետական պաշտոններ զբաղեցնելու (III) իրավունքները, ընդ որում յուրաքանչյուր հոդված ավարտվում է «տղամարդկանց հետ հավասար պայմաններում, առանց որևէ խտրականության» պարզաբանմամբ։ Մնացած հոդվածներն ընդգրկում են բուն օրենսդրության մեխանիկան՝ հստակեցնելով, թե ինչպես և երբ է այն ուժի մեջ մտնելու (IV-XI հոդվածներ)։


== Ժառանգություն ==
Կոնվենցիան ուժի մեջ է մտել 1954 թվականի հուլիսի 7-ին։ 2015 թվականի օգոստոսի դրությամբ այն ներառում է 123 անդամ պետություն, այդ թվում՝ ՄԱԿ-ի 122 անդամ պետություն, գումարած Պաղեստինի պետությունը։
Կոնվենցիան գնաց կանանց քաղաքական իրավունքներ շնորհելու Միջամերիկյան կոնվենցիայի ճանապարհով, որը դարձավ տարածաշրջանային մակարդակով առաջին միջազգային օրենքը, որը պաշտպանում էր կանանց հավասար կարգավիճակը քաղաքական իրավունքների իրականացման գործում: Կոնվենցիան առաջին պայմանագիրն էր Միավորված ազգերի կազմակերպության համատեքստում։ Բացի այդ, դա երկրորդ միջազգային պայմանագիրն էր, որը պետություններին պարտավորեցնում էր պաշտպանել քաղաքացիների քաղաքական իրավունքները։ Կոնվենցիան հետպատերազմյան շրջանում Միավորված ազգերի կազմակերպության մի քանի փորձերից մեկն էր՝ սահմանելու կանանց նկատմամբ խտրականության բացառման չափանիշներ. մյուսները՝ «ամուսնացած կանանց քաղաքացիության մասին» կոնվենցիան և «ամուսնության համաձայնության, ամուսնության նվազագույն տարիքի և ամուսնության գրանցման մասին» կոնվենցիան, որոնք ուժի մեջ են մտել համապատասխանաբար 1958 և 1964 թվականներին։
Կոնվենցիայում ամրագրված իրավունքները ներառվել են կանանց նկատմամբ խտրականության բոլոր ձևերի վերացման մասին ավելի ուշ կոնվենցիայում։ Այս ավելի ուշ Կոնվենցիան՝ խտրականության բացառման ավելի լայն և անմիջական օրենսդրությունը, միաձայն հաստատվել է 1967 թվականին։


== Ծանոթագրություններ ==
Յուպիտեր, դու բարկանում ես

«Յուպիտեր, դու բարկանում ես, նշանակում է՝ դու ճիշտ չես», թևավոր արտահայտություն, որը կիրառվում է հայտարարելու, որ վեճի մեջ հակառակ կողմը չափազանց հուզվում է և դրանով ցույց է տալիս, որ բավարար փաստարկներ չունի։ Արտահայտությունը համարվում է էնթիմեմա, քանի որ միջանկյալ տրամաբանությունը («զայրացած ես, որովհետև իրականում վիճելու բան չկա») բաց է թողնված։


== Ծագում ==
Ավանդաբար արտահայտությունը համարվում է թարգմանություն լատ.՝ Iuppiter iratus ergo nefas և ծագումը բերում են ուղիղ Լուկիանոսից՝ հետևելով Մորիս Միխելսոնին, որն արտահայտությունը բերում է Զևսին Պրոմեթևսի դիմումի ժամանակ. «Դու պատասխանի փոխարեն կայծակն ես վերցնում. նշանակում է՝ դու ճիշտ չես»։ Այս վերագրումը վիճարկվում է։ Դուշենկոն պնդում է ֆրանսերենի միջոցով փոխառության մասին. ֆր.՝ Tu prends ton tonnerre au lieu de répondre, tu as donc tort` «Դու պատասխանի փոխարեն կայծակն ես ձեռքդ առնում, ուրեմն սխալ ես»։


== Արվեստում ==
Միխելսոնը մոտ տասը հիշատակում և համանման դեպքեր է բերում Լուկիանոսից մինչև ֆր.՝ Tu te fâches, tu as tort:
Հաճախ է կիրառվում թերասությունների ձևով. «Թույլ տվեք հաղորդել Ձեզ, Իրինա Պավլովնա, Դուք բառացիորեն զայրանում եք, իսկ Դուք ինքներդ գիտեք, թե ով է բարկանում...» (Ի. Տուրգենև, Ծուխը)։ Ընդ որում, ռուսաց լեզվի սահմաններից դուրս արտահայտությունը գրեթե անհայտ է՝ դժվարություններ ստեղծելով թարգմանության համար. «Դորն. Յուպիտեր, դու բարկանում ես...» (Ա. Չեխով, «Ճայը»)՝ «Dorn: Jupiter, you’re angry…» — «Ի՞նչ-ի՞նչ»։


== Ծանոթագրություններ ==


== Գրականություն ==
Юпитер, ты сердишься, значит, ты не прав. // Вадим Серов. Энциклопедический словарь крылатых слов и выражений. Издательство «Локид-Пресс», 2003.
Plutex Юпитер, ты сердишься, – значит, ты не прав // Словарь крылатых слов. — 2004.. // Словарь крылатых слов. Plutex. 2004.
Юпитер, ты сердишься: стало быть, ты виноват // Михельсон М. И. Русская мысль и речь: Своё и чужое: Опыт русской фразеологии: Сборник образных слов и иносказаний: В 2 т. Т. 2. — СПб.: [Тип. Имп. Акад. наук, 1903 (или 1904)]. — 580, 250 с.
Սինեշչեկի (գյուղ, Միրգորոդի շրջան)

Սինեշչեկի (ուկրաիներեն՝ Синьощоки), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Սինեշչեկի գյուղում բնակվում էր 19 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Honda Civic Tour

Honda Civic Tour, ամենամյա համերգային խաղաշրջան, Honda Motor Company խմբի հովանավորությամբ։


== 2001 թվականի խաղաշրջան ==


=== Առաջին մաս ===
Գլխավոր արտիստ Blink-182
Երկրորդական արտիստներ Alkaline Trio, No Motiv, Sum 41 և The Ataris


=== Երկրորդ մաս ===
Գլխավոր արտիստ Everclear
Երկրորդական արտիստներ։ American Hi-Fi և The Mayfield Four


== 2002 թվականի խաղաշրջան ==
Գլխավոր արտիստ Incubus
Երկրորդական արտիստներ Hoobastank և Phantom Planet


== 2003 թվականի խաղաշրջան ==
Գլխավոր արտիստ New Found Glory և Good Charlotte
Երկրորդական արտիստներ Hot Rod Circuit, Less Than Jake, MXPX, Stretch Arm Strong, The Movielife և The Disasters


== 2004 թվականի խաղաշրջան ==
Գլխավոր արտիստ Dashboard Confessional
Երկրորդական արտիստներ The Get Up Kids, Thrice, Val Emmich, The Format, Say Anything, Hot Water Music, Motion City Soundtrack և Head Automatica


== 2005 թվականի խաղաշրջան ==
Գլխավոր արտիստ։ Maroon 5
Երկրորդական արտիստներ Phantom Planet, The Donnas և The Thrills


== 2006 թվականի խաղաշրջան ==
Գլխավոր արտիստ The Black Eyed Peas
Երկրորդական արտիստներ Flipsyde և The Pussycat Dolls


== 2007 թվականի խաղաշրջան ==
Գլխավոր արտիստ Fall Out Boy
Երկրորդական արտիստներ +44, The Academy Is..., Cobra Starship և Paul Wall


== 2008 թվականի խաղաշրջան ==
Գլխավոր արտիստ Panic! at the Disco
Երկրորդական արտիստներ The Hush Sound, Motion City Soundtrack և Phantom Planet


== 2009 թվականի խաղաշրջան ==
Չեղյալ է հայտարարվել


== 2010 թվականի խաղաշրջան ==
Գլխավոր արտիստ Paramore
Երկրորդական արտիստներ Tegan and Sara


== 2011 թվականի խաղաշրջան ==
Գլխավոր արտիստ blink-182 и My Chemical Romance
Երկրորդական արտիստներ Rancid, Manchester Orchestra, Against Me!, Matt & Kim


== 2012 թվականի խաղաշրջան ==
Գլխավոր արտիստ Linkin Park и Incubus
Երկրորդական արտիստներ MuteMath


== Արտաքին հղումներ ==
Գլխավոր կայք
127 ժամ

«127 ժամ» (անգլ.՝ 127 Hours)` Արոն Ռալսթոնի «Քարի և զնդանի արանքում» (անգլ.՝ Between a Rock and a Hard Place) գրքի հիման վրա նկարահանված ֆիլմ։ Նկարահանել են նախկինում «Միլիոնատերը ետնախորշերից» ֆիլմի վրա համատեղ աշխատած ռեժիսոր Դենի Բոյլն ու սցենարիստ Սայմոն Բյուֆոյը։ Միացյալ Նահանգներում էկրաններին է բարձրացել 2010 թ. նոյեմբերի 5-ին։


== Սյուժե ==
Ֆիլմում պատմվում է 2003 թվականի ապրիլի 25-ի ուրբաթ օրը տեղի ունեցած իրական դեպքի մասին, երբ լեռնագնաց և կանյոններ նվաճող Արոն Ռալսթոնը (Ջեյմս Ֆրանկո) որոշում է մեկ օր անցկացնել Յուտա նահանգի Քանյոնլենդ ազգային զբոսայգում։ Այն բանից հետո, երբ նրա ձեռքը սեղմված մնում է ավելի քան 300 կիլոգրամանոց քարի և ժայռի արանքում, նա այդտեղ մնում է համարյա վեց օր։ Մինչև իր գնալը նա ոչ մեկին չէր ասել, թե ուր է գնում։ Իր հետ վերցրած փոքր քանակի ջուրն ու ուտելիքը սպառելուց հետո նա կտրում է իր ձեռքը, ինչի շնորհիվ կարողանում է դուրս գալ կանյոնից և գտնել նիդերլանդացի զբոսաշրջիկների, ովքեր կանչում են փրկարար ծառայության ուղղաթիռ։


== Ծանոթագրություններ ==
Սիգիևի

Սիգիևի (մալթայերեն՝ Is-Siġġiewi, անվանվում է նաև Città Ferdinand, պատմական անվանումը՝ Siggeui), քաղաք Մալթայի հարավային շրջանում։ Զբաղեցրած տարածքի ընդարձակությամբ երրորդն է հանրապետությունում՝ Ռաբաթից ու Մելիեայից հետո։ Ընկած է սարահարթի վրա, մայրաքաղաք Վալետայից 10 և նախկին մայրաքաղաք Մդինայից ընդամենը մի քանի կիլոմետր հեռավորությամբ։ 2014 թվականի մարտի 31-ի տվյալներով բնակչության թվաքանակը եղել է  8.367:
Տասնամյակներ շարունակ քաղաքի բնակչության հիմնական զբաղմունքը եղել է հողագործությունը. մշակել են բնակավայրի շրջակա դաշտերը։  1993 թվականին քաղաքն ընդունել է մի նոր կարգախոս՝ Labore et Virtute (Աշխատանք և առաքինություն)։


== Պատմություն ==
Մալթայի բազմաթիվ բնակավայրերի պես՝ Սիգիևիի պատմությունը ևս սկիզբ է առել 1530 թվականին սբ. Հովհաննես Երուսաղեմցու ուխտի ասպետների ժամանումով Մալթա կղզի։ Այդ ժամանակ այս կողմերում արդեն կային մի քանի գյուղակներ, որոնց աստիճանաբար կլանեց Սիգիևին, և այսօր արդեն միայն պահպանված մատուռներն են հուշում, որ մի ժամանակ այդ գյուղակները գոյություն են ունեցել այստեղ։ 1797 թվականի դեկտեմբերի 30-ին ասպետական ուխտի վերջին մեծ մագիստրը՝ Ֆերդինանդ ֆոն Հեմպեշը քաղաքի կարգավիճակ է շնորհել Սիգիևիին, որն այդ իրադարձության կապակցությամբ վերանվանվել է Citta Ferdinand:


== Գրականություն ==
Carmel Vella, SIGGIEWI (Città Ferdinand)- A Profile of History, Social Life and Traditions.
Pawlu Aquilina, Hawn Twieldet u tibqa' thabbat Qalbi. (My heart was born here and will beat here forever). Memoirs/social history of the last 70 years.


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Siġġiewi Local Council Archived 2014-02-01 at the Wayback Machine.
Website about Siggiewi
Map showing town and environs
Website on 6 December Street Decorations Group, for the Feast of St. Nicholas
Չուչկովո

Չուչկովո (ռուս.՝ Чучково), քաղաքատիպ ավան Ռուսաստանի Ռյազանի մարզի Չուչկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3123 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովո-Յակովլևիչի

Նովո-Յակովլևիչի (ռուս.՝ Ново-Яковлевичи), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 183 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայոց ցեղասպանության հուշարձան (Ալմելո, Նիդերլանդներ)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Նիդերլանդների Ալմելո քաղաքում։


== Պատմություն ==
Հուշահամալիրը նվիրված է 1915 թվականի Հայոց ցեղասպանության զոհերի հիշատակի 99-ամյակին։ Հուշահամալիրի պաշտոնական բացումը տեղի է ունեցել 2014 թվականի ապրիլի 24-ին։
Հուշարձանի բացման արարողությանը ներկա են գտնվել հուշահամալիրի հեղինակ-նախաձեռնող, բարերար Քրիստիան Գելիջին, Նիդերլանդներում ՀՀ արտակարգ և լիազոր դեսպան Ձյունիկ Աղաջանյանը, Նիդերլանդների խորհրդարանի պատգամավորներ, Երևանի քաղաքապետարանի աշխատակազմի արտաքին կապերի վարչության պետ Դավիթ Գևորգյանը, տեղի իշխանությունների ներկայացուցիչներ, հայ համայնքի և եկեղեցական կառույցի ղեկավարներ, բազմաթիվ հյուրեր։


== Տվյալներ ==
Հայ առաքելական եկեղեցուն պատկանող հողի վրա կառուցված հուշահամալիրը ստեղծվել է հայկական եկեղեցիների ճարտարապետությանը հատուկ ոճով՝ 16 սյուների վրա, 16 խաչքարերով, հայկական տուֆ քարից։ Խաչքարերը կառուցել են Հայաստանում՝ Վանաձորում, վարպետ՝ Սերգեյ Դանիելյան։


== Հեղինակ ==
Հեղինակ-նախաձեռնող-բարերար՝ Քրիստիան Գելիջի
Վարպետ՝ Սերգեյ Դանիելյան


== Ծանոթագրություններ ==
Նիժնյայա Տյոյա

Նիժնյայա Տյոյա (ռուս.՝ Нижняя Тёя, խակ.՝ Индерiк Тӧӧ), գյուղ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 528 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարիևկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՄարիևկաՄարիևկա (ուկրաիներեն՝ Марївка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Մարիևկա գյուղում բնակվում էր 180 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շիլենգա (Պուկշենգայի վտակ)

Շիլենգա  (ռուս.՝ Шиленьга ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պուկշենգա գետի ձախ ափին 42 կմ հեռավորության վրա։ Գետի երկարությունը 116 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034437
Հիդրոլոգիական ուսումնասիրությունների կոդը - 103003443
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կնյաժնոե

Կնյաժնոե (ուկրաիներեն՝ Княжне), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Կնյաժնոե գյուղում բնակվում էր 239 մարդ։ Բնակավայրը զբաղեցնում է 1,78 կմ² տարածք։ Բնակչության խտությունը կազմում էր 134,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վասիլևկա Պերվայա

Վասիլևկա Պերվայա (ուկրաիներեն՝ Василівка Перша), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1977 թվականին։
2001 թվականի տվյալներով Վասիլևկա Պերվայա գյուղում բնակվում էր 283 մարդ։ Բնակավայրը զբաղեցնում է 1 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաստելնովետո

Կաստելնովետո (իտալերեն՝ Castelnovetto), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 657 մարդ (2008 թվական)։ Խտությունը կազմում է 64 մարդ/կմ²։ Տարածքը 18 կմ² է։ Փոստային ինդեքս՝ 27030։ Հեռախոսային կոդ՝ 0384։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0384 673404
Էլեկտրոնային փոստ՝ castelnovetto@libero.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ժակլին Մարս

Ժակլին Մարս  (անգլ.՝ Jacqueline Mars, հոկտեմբերի 10, 1939(1939-10-10) կամ հոկտեմբերի 10, 1940(1940-10-10), ԱՄՆ), ամերիկացի գործարար, Ֆորեսթ Մարսի ավագ դուստրը և Ֆրանկլին Քլարենս Մարսի թոռնուհին, ամերիկյան Mars հրուշակեղենի ընկերության հիմնադիր։ Ընկերության իր բաժնեմասը կազմում է $11 մլրդ։ Ըստ Ֆորբս հանդեսի, Ժակլինը վարկանիշային ցուցակով մոլորակի ամենահարուստ կանանցից չորրորդն է։ Բացի այդ, 2010 թվականի սկզբին նա հայտնվել է 52-րդ տեղում աշխարհի ամենահարուստ մարդկանց ցանկում և 19-րդ տեղում՝ ԱՄՆ-ի ամենահարուստ մարդկանց շրջանում։
Ժակլինը եղբայրների՝ Ջոնի և Ֆորեստ կրտսերի հետ մանկությունը անցկացրել է Վիրջինիայի The Plains ծնողների կալվածքում։ Դպրոցն ավարտելուց հետո նա ընդունվել է Բրին Մորի քոլեջը, որտեղ ավարտել է բակալավրիատը, ստանալով որակյալ կրթություն արվեստի և գիտության բնագավառում։
1961 թվականին Ժակլինը ամուսնացել է Դեվիդ Բաջերի հետ։ Զույգը ունի երեք երեխա, բայց 1984 թվականին նրանք բաժանվեցին։ 1986 թվականին Ժակլինը կրկին ամուսնանում է արդեն Հենք Ֆոգելի հետ։ Այդ ամուսնությունը երկար չտևեց, 90-ականներին նրանք բաժանվեցին։
1973 թվականից Ժակլին Մարսը մտնում է «Mars» ընկերության տնօրենների խորհուրդի կազմի մեջ։


== Ծանոթագրություններ ==


== Արտաքին հղումներ ==
Истории успеха
Mars' Gamgort Says 'Nuts' To Snickers Exec
Անտառաշինություն

Անտառաշինություն, անտառների կայուն կառավարման (անտառների պահպանություն, պաշտպանություն, վերականգնում, անտառապատումների արդյունավետ օգտագործում՝ պահպանելով անտառների կենսաբազմազանության ինքնավերականգնման կարողությունն ու ապահովելով անտառների բնապահպանական սոցիալական, տնտեսական ներուժի արդյունավետ օգտագործումը) կազմակերպմանն ուղղված համալիր միջոցառումներ։
Անտառաշինությունը ընդգրկում է անտառային տնտեսության սահմանների որոշումը, տեղագրական աշխատանքների կատարումը և անտառների քարտեզագրումը, անտառային հողերի գույքագրումը (ներառյալ բնական պայմանների նկարագրությունը, անտառների տեսակային և տարիքային կազմերի, վիճակի, անտառային պաշարների որակական և քանակական բնութագրերը), վերականգնողական, խնամքի, սանիտարական և այլ հատումների, անտառվերականգնման, անտառապատման, անտառապահպանության և անտառապաշտպանության իրականացման ու ծավալների և անտառօգտագործման տեսակների և ծավալների որոշումը։
Անտառաշինության արդյունքում մշակվում են անտառաշինական նախագծեր (անտառկառավարման պլան)՝ առաջիկա 10 տարիների համար։
Ինդեր Կումար Գուջրալ

Ինդեր Կումար Գուջրալ (հինդի՝ इन्द्र कुमार गुजराल, դեկտեմբերի 4, 1919(1919-12-04), Jhelum - նոյեմբերի 30, 2012(2012-11-30), Գուրգաոն, Հարյանա, Հնդկաստան), հնդիկ պետական և քաղաքական գործիչ, Հնդկաստանի վարչապետ (1997)։


== Կենսագրություն ==
Ինդեր Կումար Գուջրալը ծնվել է 1919 թվականի դեկտեմբերի 4-ին Ջելամ քաղաքում։ Ծնողները եղել են անգլիական գաղութատիրության մարտիկներ։ Քաղաքական կյանքը սկսել է բավականին վաղ։ Տասնմեկ տարեկան հասակում առաջին անգամ ձերբակալվել է և ծեծի ենթարկվել ոստիկանության կողմից հայրենի Ջեմալ քաղաքում մանկական հակակառավարական շարժման կազմակերպման համար։


=== Քաղաքական գործունեություն ===
1956-1964 թվականների ընթացքում եղել է Նյու Դելիի համայնքային կոմիտեի փոխ-նախագահ, իսկ 1964 թվականից մինչև 1976 թվականը՝ Ռաջյա սաբհայի՝ հնդկական խորհրդարանի վերին պալատի անդամ։
1975 թվականի հունիսին Ինդիրա Գանդիի կառավարությունում նշանակվել է կապի և տեղեկատվության նախարար։ 1976 թվականից մինչև 1980 թվականը Խորհրդային Միությունում եղել է Հնդկաստանի Հանրապետության դեսպան։
1980-ական թվականների կեսերին լքել է Հնդկական ազգային կոնգրեսը և միացել Ջանատա դալ կուսակցությանը։ Վիշվանատ Պրատապ Սինգհի (1989-1990) և Հարադանահալի Դոդեգովդա Դևե Գովդայի (1996-1997) գրասենյակներում եղել է Հնդկաստանի արտաքին գործերի նախարար։ Մինչև 1997 թվականի ապրիլին Հնդկաստանի վարչապետ ընտրվելը կառավարությունում տարբեր պաշտոններ է զբաղեցրել։


=== Հնդկաստանի վարչապետ ===
Գուջրալի կառավարությունը Կոնգրեսի և Միացյալ ճակատի միջև դարձել է խորհրդանական կոմպրոմիսի արդյունքը, որոնք Դևե Գովդայի կառավարության հրաժարականից հետո չէին ցանկացնում իրականացնել վաղաժամկետ ընդհանուր խորհրդարանական ընտրություններ։


== Մրցանակներ ==
Բարեկամության շքանշան (2000 թվականի սեպտեմբերի 25, Ռուսաստան) -  ռուս-հնդկական հարաբերությունների զարգացման մեջ մեծ ներդրման և Ռուսաստանի Դաշնության ու Հնդկաստանի Հանրապետության ազգերի միջև բարեկամության ամրացման համար
«Քաղաքակրթությունների երկխոսություն» միջազգային մրցանակ (2002)


== Ծանոթագրություններ ==


== Արտաքին հղումներ ==
Ինդեր Կումար Գուջրալը tribuneindia.com կայքում (անգլ.)
48 (այլ կիրառումներ)

48 անվանումը կարող է ունենալ հետևյալ կիրառումները․

48 (թիվ) - բնական թիվ,
48 (ալբոմ) - ռուսական «Չայֆ» ռոք խմբի 14-րդ ստուդիական ալբոմը, թողարկվել է 2003 թվականին Мистерия звука լեյբլի կողմից։
Կլաուդիա Պասկուալ

Կլաուդիա Պասկուալ Գրաու (իսպ.՝ Claudia Pascual Grau, դեկտեմբերի 14, 1972(1972-12-14), Սանտյագո, Չիլի), չիլիացի սոցիալական մարդաբան և քաղաքական ակտիվիստ, Չիլիի Կոմունիստական կուսակցության անդամ։ 2014 թվականի մարտի 11-ին նշանակվել է Կանանց ազգային ծառայության նախարար-տնօրենի պաշտոնում և դարձել վերջին 41 տարում Կոմունիստական ​​կուսակցության առաջին կին նախարարը։ 2016 թվականի հունիսի 3-ին նա պաշտոնապես նշանակվել է Կանանց և գենդերային հավասարության նախարար։


== Կենսագրություն ==
Կլաուդիա Պասկուալը 13 տարեկանից եղել է Չիլիի կոմունիստական ​​երիտասարդության և Չիլիի կոմունիստական ​​կուսակցության (ՉԿԿ) անդամ, որոնցում եղել է շրջանային քարտուղար, Կենտրոնական կոմիտեի անդամ և կանանց հարցերով ազգային հանձնակատար։

Կլաուդիա Պասկուալը սոցիալական մարդաբանություն է սովորել Չիլիի համալսարանում։ Դասավանդել է Չիլիի տարբեր կրթական հաստատություններում՝ համալսարաններում, արհմիութենական դպրոցներում և կանանց դպրոցներում։ Եղել է Չիլիի համալսարանի ուսանողական հարցերի գրասենյակի թմրամիջոցների և ալկոհոլի օգտագործման կանխարգելման ծրագրի համակարգող։
2001 և 2005 թվականներին նա եղել է Սանտյագոյի շրջանի պատգամավորի թեկնածու, սակայն համապատասխանաբար 3% և 6,5% արդյունքներով երբեք չի ընտրվել։ 2002-2005 թվականներին եղել է Ալեխանդրո Լիպշուցի անվան գիտական ​​ինստիտուտի գործադիր քարտուղարը։ 
2008 թվականի տեղական ընտրություններում նա զբաղեցնել է երկրորդ տեղը և ընտրվել Սանտյագոյի կոմունայի քաղաքային խորհրդի անդամ։ 2012 թվականի ընտրություններում նա վերընտրվել է։ Մինչև 2014 թվականի մարտի 5-ը եղել է տեղական պատգամավոր։ 
2014 թվականի հունվարի 24-ին Չիլիի նորընտիր նախագահ Միշել Բաչելետ Կլաուդիա Պասկուալին նշանակել է Կանանց ազգային ծառայության նախարար։ Նա այդ պաշտոնը ստանձնեց որպես առաջին կոմունիստ ակտիվիստը, որը մտել է Չիլիի կառավարություն 1973 թվականի ռազմական հեղաշրջումից հետո։
2016 թվականի հունիսի 3-ին նախագահ Միշել Բաչելետը Կլաուդիա Պասկուալին նշանակել է Կանանց և գենդերային հավասարության նախարար։ Նա այդ պաշտոնը զբաղեցրել է մինչև 2018 թվականի մարտի 11֊ը։


== Ծանոթագրություններ ==


== Արտաքին հղումներ ==
Perfil en minmujeryeg.cl
Օգնեն

Օգնեն (բուլղար․՝ Огнен), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 15 կմ դեպի արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 208 մարդ։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Գարեևկա

Գարեևկա (ռուս.՝ Гареевка, բաշկիրերեն՝ Гәрәй), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբուլիա

Աբուլիա (հուն․՝ abulis - անվճռականություն), կամազրկություն, կամային գործողություններ կատարելու ընդունակության բացակայություն։ Աբուլիան կամքի թերություններից մեկն է, որը դիտվում է հոգեկան հիվանդությունների դեպքում, բայց երբեմն հանդիպում է նաև գործնականում առողջ մարդկանց մոտ (գերհոգնածութության վիճակում, որպես ժամանակավոր երևույթ և բնավորության կայուն թերություն՝ որպես սխալ դաստիարակության հետևանք)։


== Գրականություն ==
Ա.Ա. Նալչաջյան - «Հոգեբանական բառարան», Երևան 1984
(4607) Սեյլենդֆարմ

(4607) Սեյլենդֆարմ (անգլ.՝ Seilandfarm), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 25-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,263665 ա. մ., առավելագույնը մոտենում է 2,2209 ա. մ. հեռավորության վրա և հեռանում 2,3065 ա. մ.։ Արեգակի շուրջ մեկ ամբողջական պտույտ է կատարում 1243,99 երկրային օրվա ընթացքում, իր ուղեծրով շարժվելով միջինում 0,289392 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4607) Սեյլենդֆարմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նագլիանթկարի

Նագլիանթկարի (վրաց.՝ ნაგლიანთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Դուշեթից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 84 մարդ։


== Ծանոթագրություններ ==
Դեյվիդ Պարկ

Դեյվիդ Պարկ (մարտի 17, 1911(1911-03-17), Բոստոն, ԱՄՆ - սեպտեմբերի 20, 1960(1960-09-20), Բերկլի, Ալամեդա շրջան, Կալիֆոռնիա, ԱՄՆ), ամերիկացի նկարիչ և պիոներ։


== Կենսագրություն ==
Դեյվիդ Պարկը ծնվել է Բոստոնում, Մերի Թիների և Չարլզ Էդվարդ Պարկի ընտանիքում։ Նրա վաղ տարիքում ձևավորված տաղանդը նկատել է քանդակագործ Էվելին Բաչելդրը։ 1928 թվականին Դեյվիդը տեղափոխվում է Լոս Անջելես,որտեղ սովորում է Օտիսի արվեստի ինստիտուտում։ Մեկ տարի անց տեղափոխվում է Բերկլի, որտեղ էլ 1930 թվականին ամուսնանում է Լիդյա Նևիլի հետ, ումից ունենում է երկու աղջիկ։ Իր առաջին ցուցահանդեսը եղել է 1933 թվականին Օկլենդի արվեստի ինստիտուտում։ 1943 թվականին սկսել է դասավանդել Կալիֆորնիայի գեղարվեստի դպրոցում, որն այժմ հայտնի է Սան Ֆրանցիսկոյի արվեստի ինստիտուտ անունով։ Պարկը նկարում էր պատկերավոր նկարներ 1950 թվականից մինչև 1959 թվականը, երբ հիվանդացավ քաղցկեղով։ Նա նկարում էր այն, ինչ տեսնում էր՝ փողոցում խաղացող երեխաներ, երաժիշտներ, իր ընկերներին, մարդկանց տներ։ Կյանքի վերջին տարիներին նա շարունակեց նկարել ջրաներկերով, որնոնք ինքն էր պատրաստում։ Սակայն 1960 թվականին 49 տարեկան հասակում Դեյվիդ Պարկը մահանում է քաղցկեղից։


== Ծանոթագրություններ ==


== Աղբյուրներ ==
http://www.answers.com/topic/david-park
http://www.huffingtonpost.com/john-seed/david-park-a-painters-life_b_1299560.html
Ջանին Մեյսոն

Ջանին Մարի Մեյսոն (անգլ.՝ Jeanine Marie Mason, հունվարի 14, 1991(1991-01-14), Մայամի, Ֆլորիդա, ԱՄՆ), ամերիկացի դերասանուհի և պարուհի։ 2009 թվականին հաղթել է ամերիկյան «Պարիր, թե կարող ես» պարային մրցույթի հինգերորդ եթերաշրջանում։ Կատարել է երկրորդական դերեր այնպիսի հեռուստասերիալներում, ինչպիսիք են՝ «Բալերինաները» և «Կրքի անատոմիա» հեռուստասերիալները, կատարել է գլխավոր դերեր այնպիսի հեռուստասերիալներում, ինչպիսիք են՝ «Արքաներ և գուշակներ» և «Ռոզուել, Նյու Մեքսիկո» հեռուստասերիալները։


== Վաղ կյանք և կրթություն ==
Ծնվել է ԱՄՆ-ի Ֆլորիդա նահանգի Մայամի քաղաքում։ Մեծացել է Ֆլորիդա նահանգի Պինկրեստ քաղաքում՝ պարողների ընտանիքում։ Ծնողները կուբացի են։ Մեյսոնը սկսել է սովորել բալետ և ֆլամենկո պարել՝ երեք տարեկան հասակում, իսկ հետո սովորել է պարել նաև ջազ, հիփ հոփ, ժամանակակից պարեր և զբաղվել է ակրոբատիկայով։ 11 տարեկան հասակում Մեյսոնն սկսել է ուսումնասիրել դերասանական արվեստ։ Կալիֆոռնիա նահանգի Լոս Անջելես քաղաք տեղափոխվելուց հետո շարունակել է սովորել Մայքլ Վուլսոնի ստուդիայում։ 2014 թվականին Ջանինը գերազանց մակարդակով ավարտել է Լոս Անջելեսի կալիֆոռնյան համալսարան։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2021-01-16 at the Wayback Machine.(անգլ.)